title: Εκτελεστικός κανονισμός (ΕΕ) αριθ. 1014/2013 της Επιτροπής, της 22ας Οκτωβρίου 2013 , για την τροποποίηση των κανονισμών (ΕΚ) αριθ. 2380/2001, (ΕΚ) αριθ. 1289/2004, (ΕΚ) αριθ. 1455/2004, (ΕΚ) αριθ. 1800/2004, (ΕΚ) αριθ. 600/2005, (ΕΕ) αριθ. 874/2010, των εκτελεστικών κανονισμών (ΕΕ) αριθ. 388/2011, (ΕΕ) αριθ. 532/2011 και (ΕΕ) αριθ. 900/2011 όσον αφορά το όνομα του κατόχου της άδειας ορισμένων πρόσθετων υλών στις ζωοτροφές  Κείμενο που παρουσιάζει ενδιαφέρον για τον ΕΟΧ

text:
               23.10.2013

               EL

               Επίσημη Εφημερίδα της Ευρωπαϊκής Ένωσης

               L 281/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1014/2013 ΤΗΣ ΕΠΙΤΡΟΠΉΣ
   της 22ας Οκτωβρίου 2013
   για την τροποποίηση των κανονισμών (ΕΚ) αριθ. 2380/2001, (ΕΚ) αριθ. 1289/2004, (ΕΚ) αριθ. 1455/2004, (ΕΚ) αριθ. 1800/2004, (ΕΚ) αριθ. 600/2005, (ΕΕ) αριθ. 874/2010, των εκτελεστικών κανονισμών (ΕΕ) αριθ. 388/2011, (ΕΕ) αριθ. 532/2011 και (ΕΕ) αριθ. 900/2011 όσον αφορά το όνομα του κατόχου της άδειας ορισμένων πρόσθετων υλών στις ζωοτροφές
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:

               (1)

               Η εταιρεία Pfizer Ltd. υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003 προτείνοντας την αλλαγή του ονόματος του κατόχου της άδειας όσον αφορά τους κανονισμούς της Επιτροπής (ΕΚ) αριθ. 2380/2001 (2), (ΕΚ) αριθ. 1289/2004 (3), (ΕΚ) αριθ. 1455/2004 (4), (ΕΚ) αριθ. 1800/2004 (5), (ΕΚ) αριθ. 600/2005 (6), (ΕΕ) αριθ. 874/2010 (7) και τους εκτελεστικούς κανονισμούς της Επιτροπής (ΕΕ) αριθ. 388/2011 (8), (ΕΕ) αριθ. 532/2011 (9) και (ΕΕ) αριθ. 900/2011 (10).

               (2)

               Ο αιτών ισχυρίζεται ότι, κατόπιν της απόφασης της Pfizer Ltd. να μετατρέψει το τμήμα Υγείας των Ζώων σε αυτόνομη εταιρεία με την επωνυμία Zoetis Belgium SA και να μεταφέρει όλες τις άδειες εμπορίας για τα κοκκιδιοστατικά από την Pfizer Ltd. στην Zoetis Belgium SA, η τελευταία κατέχει τα δικαιώματα εμπορίας για τις πρόσθετες ύλες δεκοκινάτη, νατριούχο λασαλοσίδη Α, εναμμώνια μαδουραμικίνη α, υδροχλωρική ροβενιδίνη και σαλινομυκίνη.

               (3)

               Η προτεινόμενη τροποποίηση των όρων χορήγησης άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση των σχετικών πρόσθετων υλών. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.

               (4)

               Για να μπορέσει ο αιτών να εκμεταλλευθεί τα δικαιώματα εμπορίας που έχει με την επωνυμία Zoetis Belgium SA, είναι αναγκαίο να τροποποιηθούν οι όροι στις αντίστοιχες άδειες.

               (5)

               Ως εκ τούτου, πρέπει να τροποποιηθούν ανάλογα οι κανονισμοί (ΕΚ) αριθ. 2380/2001, (ΕΚ) αριθ. 1289/2004, (ΕΚ) αριθ. 1455/2004, (ΕΚ) αριθ. 1800/2004, (ΕΚ) αριθ. 600/2005, (ΕΕ) αριθ. 874/2010 και οι εκτελεστικοί κανονισμοί (ΕΕ) αριθ. 388/2011, (ΕΕ) αριθ. 532/2011 και (ΕΕ) αριθ. 900/2011.

               (6)

               Επειδή οι τροποποιήσεις των όρων χορήγησης των αδειών δεν αφορούν λόγους ασφάλειας, ενδείκνυται να επιτραπεί μεταβατική περίοδος για τη διάθεση των υπαρχόντων αποθεμάτων.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 2380/2001
   Στη δεύτερη στήλη του παραρτήματος, οι λέξεις «Pfizer Ltd» αντικαθίστανται από τις λέξεις «Zoetis Belgium SA».
   Άρθρο 2
   Τροποποίηση του κανονισμού (ΕΚ) αριθ. 1289/2004
   Στη δεύτερη στήλη του παραρτήματος, οι λέξεις «Pfizer Ltd» αντικαθίστανται από τις λέξεις «Zoetis Belgium SA».
   Άρθρο 3
   Τροποποίηση του κανονισμού (ΕΚ) αριθ. 1455/2004
   Στη δεύτερη στήλη του παραρτήματος, οι λέξεις «Pfizer Ltd» αντικαθίστανται από τις λέξεις «Zoetis Belgium SA».
   Άρθρο 4
   Τροποποίηση του κανονισμού (ΕΚ) αριθ. 1800/2004
   Στη δεύτερη στήλη του παραρτήματος, οι λέξεις «Pfizer Ltd» αντικαθίστανται από τις λέξεις «Zoetis Belgium SA».
   Άρθρο 5
   Τροποποίηση του κανονισμού (ΕΚ) αριθ. 600/2005
   Στη δεύτερη στήλη του παραρτήματος I, οι λέξεις «Pfizer Ltd» αντικαθίστανται από τις λέξεις «Zoetis Belgium SA».
   Άρθρο 6
   Τροποποίηση του κανονισμού (ΕΕ) αριθ. 874/2010
   Ο κανονισμός (ΕΕ) αριθ. 874/2010 τροποποιείται ως εξής:

               α)

               στον τίτλο, οι λέξεις «Alpharma (Belgium) BVBA» αντικαθίστανται από τις λέξεις «Zoetis Belgium SA»·

               β)

               στη δεύτερη στήλη του παραρτήματος, οι λέξεις «Pfizer Ltd» αντικαθίστανται από τις λέξεις «Zoetis Belgium SA».

         Άρθρο 7
   Τροποποίηση του εκτελεστικού κανονισμού (ΕΕ) αριθ. 388/2011
   Ο εκτελεστικός κανονισμός (ΕΕ) αριθ. 388/2011 τροποποιείται ως εξής:

               α)

               στον τίτλο, οι λέξεις «Alpharma (Belgium) BVBA» αντικαθίστανται από τις λέξεις «Zoetis Belgium SA»·

               β)

               στη δεύτερη στήλη του παραρτήματος, οι λέξεις «Pfizer Ltd» αντικαθίστανται από τις λέξεις «Zoetis Belgium SA».

         Άρθρο 8
   Τροποποίηση του εκτελεστικού κανονισμού (ΕΕ) αριθ. 532/2011
   Ο εκτελεστικός κανονισμός (ΕΕ) αριθ. 532/2011 τροποποιείται ως εξής:

               α)

               στον τίτλο, οι λέξεις «Alpharma (Belgium) BVBA» αντικαθίστανται από τις λέξεις «Zoetis Belgium SA»·

               β)

               στη δεύτερη στήλη του παραρτήματος I, οι λέξεις «Pfizer Ltd» αντικαθίστανται από τις λέξεις «Zoetis Belgium SA».

         Άρθρο 9
   Τροποποίηση του εκτελεστικού κανονισμού (ΕΕ) αριθ. 900/2011
   Ο εκτελεστικός κανονισμός (ΕΕ) αριθ. 900/2011 τροποποιείται ως εξής:

               α)

               στον τίτλο, οι λέξεις «Alpharma (Belgium) BVBA» αντικαθίστανται από τις λέξεις «Zoetis Belgium SA»·

               β)

               στη δεύτερη στήλη του παραρτήματος του κανονισμού (ΕΕ) αριθ. 900/2011, οι λέξεις «Pfizer Ltd» αντικαθίστανται από τις λέξεις «Zoetis Belgium SA».

         Άρθρο 10
   Μεταβατικά μέτρα
   Τα υπάρχοντα αποθέματα που έχουν παραχθεί και επισημανθεί πριν από τις 12 Νοεμβρίου 2013 σύμφωνα με τους κανόνες που ίσχυαν πριν από τις 12 Νοεμβρίου 2013 μπορούν να συνεχίσουν να διατίθενται στην αγορά και να χρησιμοποιούνται έως ότου εξαντληθούν.
   Άρθρο 11
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Κανονισμός (ΕΚ) αριθ. 2380/2001 της Επιτροπής, της 5ης Δεκεμβρίου 2001, περί της δεκαετούς έγκρισης μιας πρόσθετης ύλης στις ζωοτροφές (ΕΕ L 321 της 6.12.2001, σ. 18).

      (3)  Κανονισμός (ΕΚ) αριθ. 1289/2004 της Επιτροπής, της 14ης Ιουλίου 2004, για χορήγηση δεκαετούς έγκρισης στην πρόσθετη ύλη ζωοτροφών Deccox®, που ανήκει στην ομάδα των κοκκιδιοστατικών και άλλων φαρμακευτικών ουσιών (ΕΕ L 243 της 15.7.2004, σ. 15).

      (4)  Κανονισμός (ΕΚ) αριθ. 1455/2004 της Επιτροπής, της 16ης Αυγούστου 2004, σχετικά με τη χορήγηση δεκαετούς έγκρισης στην πρόσθετη ύλη ζωοτροφών «Avatec 15 %» που ανήκει στην ομάδα των κοκκιδιοστατικών και άλλων φαρμακευτικών ουσιών (ΕΕ L 269 της 17.8.2004, σ. 14).

      (5)  Κανονισμός (ΕΚ) αριθ. 1800/2004 της Επιτροπής, της 15ης Οκτωβρίου 2004, σχετικά με τη χορήγηση δεκαετούς έγκρισης στην πρόσθετη ύλη ζωοτροφών «Cycostat 66G» που ανήκει στην ομάδα των κοκκιδιοστατικών και άλλων φαρμακευτικών ουσιών (ΕΕ L 317 της 16.10.2004, σ. 37).

      (6)  Κανονισμός (ΕΚ) αριθ. 600/2005 της Επιτροπής, της 18ης Απριλίου 2005, για τη χορήγηση νέας άδειας κυκλοφορίας για δέκα έτη κοκκιδιοστατικού ως πρόσθετης ύλης στις ζωοτροφές, την προσωρινή άδεια κυκλοφορίας πρόσθετης ύλης και τη μόνιμη άδεια κυκλοφορίας ορισμένων πρόσθετων υλών στις ζωοτροφές (ΕΕ L 99 της 19.4.2005, σ. 5).

      (7)  Κανονισμός (ΕΕ) αριθ. 874/2010 της Επιτροπής, της 5ης Οκτωβρίου 2010, για την έγκριση της νατριούχου λασαλοσίδης A ως πρόσθετης ύλης ζωοτροφών για γαλοπούλες ηλικίας έως 16 εβδομάδων [κάτοχος αδείας Alpharma (Βέλγιο) BVBA] και για την τροποποίηση του κανονισμού (ΕΚ) αριθ. 2430/1999 (ΕΕ L 263 της 6.10.2010, σ. 1).

      (8)  Εκτελεστικός κανονισμός (ΕΕ) αριθ. 388/2011 της Επιτροπής, της 19ης Απριλίου 2011, για τη χορήγηση άδειας για τη χρήση της εναμμώνιας μαδουραμικίνης α ως πρόσθετης ύλης ζωοτροφών για τα κοτόπουλα προς πάχυνση [κάτοχος της άδειας η εταιρεία Alpharma (Βέλγιο) BVBA] και για την τροποποίηση του κανονισμού (ΕΚ) αριθ. 2430/1999 (ΕΕ L 104 της 20.4.2011, σ. 3).

      (9)  Εκτελεστικός κανονισμός (ΕΕ) αριθ. 532/2011 της Επιτροπής, της 31ης Μαΐου 2011, για τη χορήγηση άδειας στην υδροχλωρική ροβενιδίνη ως πρόσθετης ύλης ζωοτροφών για τα κουνέλια αναπαραγωγής και τα κουνέλια προς πάχυνση [κάτοχος της άδειας η εταιρεία Alpharma (Belgium) BVBA] και για την τροποποίηση των κανονισμών (ΕΚ) αριθ. 2430/1999 και (ΕΚ) αριθ. 1800/2004 (ΕΕ L 146 της 1.6.2011, σ. 7).

      (10)  Εκτελεστικός κανονισμός (ΕΕ) αριθ. 900/2011 της Επιτροπής, της 7ης Σεπτεμβρίου 2011, για την έγκριση της νατριούχου λασαλοσίδης A ως πρόσθετης ύλης ζωοτροφών για φασιανούς, φραγκόκοτες, ορτύκια και πέρδικες εκτός από ωοτόκα πτηνά [κάτοχος άδειας Alpharma (Belgium) BVBA] (ΕΕ L 231 της 8.9.2011, σ. 15).


title: Εκτελεστικός κανονισμός (ΕΕ) αριθ. 985/2012 της Επιτροπής, της 24ης Οκτωβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               25.10.2012

               EL

               Επίσημη Εφημερίδα της Ευρωπαϊκής Ένωσης

               L 295/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 985/2012 ΤΗΣ ΕΠΙΤΡΟΠΉΣ
   της 24ης Οκτωβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Οκτωβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  32,3

                  MA

                  56,0

                  MK

                  36,4

                  ZZ

                  41,6

                  0707 00 05

                  MK

                  25,7

                  TR

                  122,1

                  ZZ

                  73,9

                  0709 93 10

                  TR

                  116,3

                  ZZ

                  116,3

                  0805 50 10

                  AR

                  88,1

                  CL

                  85,7

                  TR

                  90,5

                  ZA

                  112,0

                  ZZ

                  94,1

                  0806 10 10

                  BR

                  262,0

                  MK

                  80,9

                  TR

                  155,8

                  ZZ

                  166,2

                  0808 10 80

                  AR

                  216,2

                  CL

                  148,8

                  MK

                  29,8

                  NZ

                  106,2

                  ZA

                  140,5

                  ZZ

                  128,3

                  0808 30 90

                  CN

                  60,3

                  TR

                  106,9

                  ZZ

                  83,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1241/2013 της Επιτροπής, της 25ης Νοεμβρίου 2013 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Aceite Sierra del Moncayo (ΠΟΠ)]

text:
               4.12.2013

               EL

               Επίσημη Εφημερίδα της Ευρωπαϊκής Ένωσης

               L 323/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1241/2013 ΤΗΣ ΕΠΙΤΡΟΠΉΣ
   της 25ης Νοεμβρίου 2013
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Aceite Sierra del Moncayo (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ισπανία για την καταχώριση της ονομασίας «Aceite Sierra del Moncayo» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Aceite Sierra del Moncayo» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 187 της 29.6.2013, σ. 19.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.5.   Έλαια και λίπη (βούτυρο, μαργαρίνη, λάδι κ.λπ.)

      ΙΣΠΑΝΙΑ
      Aceite Sierra del Moncayo (ΠΟΠ)


title: Εκτελεστικός κανονισμός (ΕΕ) 2015/805 της Επιτροπής, της 19ης Μαΐου 2015, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               23.5.2015

               EL

               Επίσημη Εφημερίδα της Ευρωπαϊκής Ένωσης

               L 128/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/805 ΤΗΣ ΕΠΙΤΡΟΠΉΣ
   της 19ης Μαΐου 2015
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ' εφαρμογή των γενικών αυτών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας θα πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαΐου 2015.

            Για την Επιτροπή,

            εξ ονόματος του Προέδρου,

         Heinz ZOUREK

            Γενικός Διευθυντής Φορολογίας και Τελωνειακής Ένωσης

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Ηλεκτρονικό όργανο (αποκαλούμενο «γυροσκόπιο ρυθμού μεταβολής») βάρους 35 g, με το πολύ τρεις αισθητήρες γωνιακής ταχύτητας, σε περίβλημα διαστάσεων 24 × 24 × 28 mm. Το περίβλημα περιέχει επίσης έναν αισθητήρα θερμοκρασίας και διάφορα ηλεκτρονικά εξαρτήματα, και είναι εφοδιασμένο με καλώδιο.
                  Το όργανο ανιχνεύει τη γωνιακή ταχύτητα σε εύρος περίπου 50-1 200  °/s (μοίρες ανά δευτερόλεπτο) και παράγει, μέσω των ηλεκτρονικών στοιχείων του, ένα ηλεκτρικό σήμα εξόδου, ανάλογο προς τις ανιχνευθείσες τιμές. Το σήμα δεν εμφανίζεται επί του οργάνου, αλλά διαβιβάζεται σε άλλες συσκευές που είναι συνδεδεμένες μέσω του καλωδίου.
                  Ο αισθητήρας θερμοκρασίας παρέχει πληροφορίες με τις οποίες αντισταθμίζονται τυχόν διακυμάνσεις του σήματος εξόδου που οφείλονται στις μεταβολές θερμοκρασίας.
                  Το όργανο προορίζεται να χρησιμοποιηθεί για διαβίβαση οδηγιών σε διάφορες συσκευές, όπως ανεμογεννήτριες, κινητήρες ή βιομηχανικά μηχανήματα, σχετικά με την κατάλληλη θέση λειτουργίας.

                  9031 80 38

                  Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, τη Σημείωση 3 του Κεφαλαίου 90, καθώς και το κείμενο των κωδικών ΣΟ 9031 , 9031 80  και 9031 80 38 .
                  Το εν λόγω όργανο είναι ένα σύνθετο μηχάνημα καθώς διαθέτει τόσο αισθητήρες γωνιακής ταχύτητας όσο και αισθητήρα θερμοκρασίας που προορίζονται να λειτουργούν μαζί και να συνθέτουν ένα σύνολο κατά την έννοια της σημείωσης 3 του κεφαλαίου 90 (σημείωση 3 του τμήματος XVI). Λόγω του ότι ο αισθητήρας θερμοκρασίας χρησιμοποιείται κυρίως για την παροχή πληροφοριών με σκοπό την αντιστάθμιση των διακυμάνσεων του σήματος εξόδου, η κύρια λειτουργία του οργάνου επιτελείται από τους αισθητήρες γωνιακής ταχύτητας.
                  Δεδομένου ότι το όργανο δεν χρησιμοποιείται για πλοήγηση, αποκλείεται η κατάταξη στην κλάση 9014  ως όργανο ή συσκευή ναυσιπλοΐας ή ως μέρος ή εξάρτημα αυτού.
                  Μολονότι το όργανο ανιχνεύει αριθμό μοιρών ανά δευτερόλεπτο, δεν είναι παρόμοιο με τις συσκευές ένδειξης ταχύτητας της κλάσης 9029 , καθώς οι ανιχνευθείσες τιμές δεν εμφανίζονται επί του οργάνου, αλλά διαβιβάζονται, υπό μορφή ηλεκτρικού σήματος, σε άλλες συσκευές.
                  Ως εκ τούτου, το όργανο πρέπει να καταταγεί στον κωδικό ΣΟ 9031 80 38  ως άλλο ηλεκτρονικό όργανο μέτρησης ή ελέγχου που δεν κατονομάζεται ούτε περιλαμβάνεται αλλού στο κεφάλαιο 90.


title: Εκτελεστικός κανονισμός (ΕΕ) αριθ. 1132/2013 της Επιτροπής, της 7ης Νοεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Stelvio/Stilfser (ΠΟΠ)]

text:
               13.11.2013

               EL

               Επίσημη Εφημερίδα της Ευρωπαϊκής Ένωσης

               L 302/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1132/2013 ΤΗΣ ΕΠΙΤΡΟΠΉΣ
   της 7ης Νοεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Stelvio/Stilfser (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των στοιχείων των προδιαγραφών της προστατευόμενης ονομασίας προέλευσης «Stelvio»/«Stilfser», η οποία καταχωρίσθηκε δυνάμει του κανονισμού (ΕΚ) αριθ. 148/2007 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 46 της 16.2.2007, σ. 14.

      (3)  ΕΕ C 77 της 15.3.2013, σ. 29.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.3.   Τυριά

      ΙΤΑΛΙΑ
      Stelvio/Stilfser (ΠΟΠ)


title: Εκτελεστικός κανονισμός (ΕΕ) αριθ. 862/2013 της Επιτροπής, της 5ης Σεπτεμβρίου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Casatella Trevigiana (ΠΟΠ)]

text:
               7.9.2013

               EL

               Επίσημη Εφημερίδα της Ευρωπαϊκής Ένωσης

               L 240/15

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 862/2013 ΤΗΣ ΕΠΙΤΡΟΠΉΣ
   της 5ης Σεπτεμβρίου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Casatella Trevigiana (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 άρχισε να ισχύει στις 3 Ιανουαρίου 2013. Κατάργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης ονομασίας προέλευσης «Casatella Trevigiana», η οποία καταχωρίσθηκε δυνάμει του κανονισμού (ΕΚ) αριθ. 487/2008 της Επιτροπής (3).

               (3)

               Δεδομένου ότι η εν λόγω τροποποίηση δεν είναι ήσσονος σημασίας, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 6 παράγραφος 2 του κανονισμού (ΕΚ) αριθ. 510/2006, στην Επίσημη Εφημερίδα της Ευρωπαϊκής Ένωσης
                   (4). Εφόσον δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του εν λόγω κανονισμού, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών οι οποίες έχουν δημοσιευθεί στην Επίσημη Εφημερίδα της Ευρωπαϊκής Ένωσης και αφορούν την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Σεπτεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ L 143 της 3.6.2008, σ. 12.

      (4)  ΕΕ C 322 της 24.10.2012, σ. 4.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.3.   Τυριά

      ΙΤΑΛΙΑ
      Casatella Trevigiana (ΠΟΠ)


title: Εκτελεστικός κανονισμός (ΕΕ) αριθ. 264/2013 της Επιτροπής, της 18ης Μαρτίου 2013 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Cipolla Rossa di Tropea Calabria (ΠΓΕ)]

text:
               22.3.2013

               EL

               Επίσημη Εφημερίδα της Ευρωπαϊκής Ένωσης

               L 82/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 264/2013 ΤΗΣ ΕΠΙΤΡΟΠΉΣ
   της 18ης Μαρτίου 2013
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Cipolla Rossa di Tropea Calabria (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 τέθηκε σε ισχύ την 3η Ιανουαρίου 2013. Κατήργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Cipolla Rossa di Tropea Calabria», η οποία καταχωρίσθηκε δυνάμει του κανονισμού (ΕΚ) αριθ. 284/2008 της Επιτροπής (3).

               (3)

               Η αίτηση έχει σκοπό την τροποποίηση των προδιαγραφών με διευκρινίσεις όσον αφορά την παρουσίαση και τη συσκευασία καθώς και την επισήμανση των κρεμμυδιών.

               (4)

               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, η Επιτροπή μπορεί να την εγκρίνει, χωρίς να ανατρέξει στη διαδικασία που προβλέπεται στα άρθρα 50 έως 52 του κανονισμού (ΕΕ) αριθ. 1151/2012,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης γεωγραφικής ένδειξης «Cipolla Rossa di Tropea Calabria» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Μαρτίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ L 86 της 28.3.2008, σ. 21.

      ΠΑΡΑΡΤΗΜΑ I
      Εγκρίνεται η ακόλουθη τροποποίηση των προδιαγραφών της προστατευόμενης γεωγραφικής ένδειξης «Cipolla Rossa di Tropea Calabria»:

                  —

                  Στο άρθρο 5 έκτο και έβδομο εδάφιο, αντί:

                     «Μετά από τη συγκομιδή, αφαιρείται από τους βολβούς των cipollotto το εξωτερικό περίβλημα που είναι καλυμμένο με χώμα, αποκόπτονται οι βλαστοί σε απόσταση 40 cm και κατόπιν οι βολβοί ενώνονται σε δεσμίδες και τοποθετούνται σε κιβώτια.
                     Όταν τα κρεμμύδια προορίζονται να καταναλωθούν νωπά, αφού αφαιρεθεί το εξωτερικό περίβλημα των βολβών και αποκοπούν οι βλαστοί που υπερβαίνουν τα 60 cm, ενώνονται σε δέσμες των 5-8 Kg και τοποθετούνται σε κασόνια ή κιβώτια.»

                  διάβαζε:

                     «Μετά τη συγκομιδή, αφαιρείται από τους βολβούς των cipollotto το εξωτερικό περίβλημα που είναι καλυμμένο με χώμα, αποκόπτονται οι βλαστοί σε αποστάσεις κυμαινόμενες από 30 έως 60 cm και κατόπιν οι βολβοί ενώνονται σε δεσμίδες και τοποθετούνται σε κιβώτια.
                     Όταν τα κρεμμύδια προορίζονται να καταναλωθούν νωπά, αφού αφαιρεθεί το εξωτερικό περίβλημα των βολβών και αποκοπούν οι βλαστοί σε μήκος κυμαινόμενο από 35 έως 60 cm, ενώνονται σε δέσμες των 1,5-6 kg και τοποθετούνται σε κασόνια ή κιβώτια.».

                  —

                  Στο άρθρο 9 δεύτερο εδάφιο, αντί:

                     «Για να διατεθούν στο εμπόριο, οι βολβοί που φέρουν την ΠΓΕ “Cipolla Rossa di Tropea Calabria” πρέπει να είναι συσκευασμένοι ως εξής:

                                 —

                                 τα φρέσκα κρεμμυδάκια ενώνονται σε δεσμίδες και τοποθετούνται σε κιβώτια από χαρτόνι, πλαστικό ή ξύλο, έτοιμα προς πώληση·

                                 —

                                 τα κρεμμύδια που προορίζονται να καταναλωθούν νωπά ενώνονται σε δέσμες των 5-8 Kg που τοποθετούνται σε κασόνια και κιβώτια.»

                  διάβαζε:

                     «Για να διατεθούν στο εμπόριο, οι βολβοί που φέρουν την ΠΓΕ “Cipolla Rossa di Tropea Calabria” πρέπει να είναι συσκευασμένοι ως εξής:

                                 —

                                 τα φρέσκα κρεμμυδάκια ενώνονται σε δεσμίδες και τοποθετούνται σε κιβώτια από χαρτόνι, πλαστικό ή ξύλο, έτοιμα προς πώληση,

                                 —

                                 τα κρεμμύδια που προορίζονται να καταναλωθούν νωπά ενώνονται σε δέσμες των 1,5-6 kg που τοποθετούνται σε κασόνια και κιβώτια.».

                  Προβλέφθηκε η τροποποίηση των διατάξεων που αφορούν τους τρόπους προετοιμασίας του προϊόντος για τη συσκευασία προκειμένου να υπάρχει μεγαλύτερη ευελιξία στην επιλογή των διαστάσεων των συσκευασιών και την αντιμετώπιση των νέων απαιτήσεων της αγοράς σε θέματα συσκευασίας.

                  —

                  Στο άρθρο 9 τέταρτο εδάφιο, αντί:

                     «Ο αριθμός κεφαλιών για το σχηματισμό πλεξούδων είναι, ανεξαρτήτως μεγέθους, τουλάχιστον 6. Για κάθε τύπο συσκευασίας, ο αριθμός κρεμμυδιών και το βάρος τους πρέπει να παραμένουν τα ίδια.»

                  διάβαζε:

                     «Ο αριθμός κεφαλιών για τον σχηματισμό πλεξούδων είναι, ανεξαρτήτως μεγέθους, τουλάχιστον 6.».

                  Προβλέπεται, για τον σχηματισμό της παραδοσιακής «πλεξούδας», μεγαλύτερη ελευθερία για τους τοπικούς τεχνίτες ώστε να πλέκουν τις πλεξούδες κατά την κρίση τους, όσον αφορά τον αριθμό και το μέγεθος των βολβών.

                  —

                  Στο άρθρο 9 έβδομο εδάφιο, αντί:

                     «Τα φρέσκα κρεμμυδάκια και τα νωπά κρεμμύδια για κατανάλωση σε δέσμες, καθώς και τα ξηρά κρεμμύδια για αποθήκευση σε πλεξίδες, όταν διατίθενται στο εμπόριο πρέπει να φέρουν αυτοκόλλητη ταινία με το λογότυπο και το σήμα ώστε να είναι απολύτως αναγνωρίσιμα.»

                  διάβαζε:

                     «Τα φρέσκα κρεμμυδάκια και τα ξηρά κρεμμύδια για αποθήκευση σε πλεξίδες, όταν διατίθενται στο εμπόριο πρέπει να φέρουν, σε αυτοκόλλητο ή άλλο υλικό, τον λογότυπο της Ευρωπαϊκής Ένωσης και το σήμα του προϊόντος· αντιθέτως, τα νωπά κρεμμύδια για κατανάλωση, τοποθετημένα σε κασόνια και κιβώτια, πρέπει να φέρουν πλήρη ετικέτα, σε επίπεδο της μιας δεσμίδας, η οποία να περιλαμβάνει την έδρα της επιχείρησης, τον λογότυπο της Ένωσης, το σήμα και τον τύπο του προϊόντος, ώστε να εξασφαλίζεται η ιχνηλασιμότητα και να είναι απολύτως αναγνωρίσιμο το προϊόν.».

                  Για τον τύπο «νωπό κρεμμύδι για κατανάλωση συσκευασμένο σε δέσμες» του προϊόντος «Cipolla Rossa di Tropea Calabria» προβλέπεται η τοποθέτηση σε επίπεδο μονών δεσμών ετικέτας στην οποία θα εμφαίνονται η έδρα της επιχείρησης, ο λογότυπος της Ένωσης, το σήμα και ο τύπος του προϊόντος. Με τον τρόπο αυτό κάθε δεσμίδα θα περιλαμβάνει ετικέτα στην οποία θα αναγράφονται όλες οι πληροφορίες που είναι απαραίτητες για τον καταναλωτή για την ορθή ταυτοποίηση του προϊόντος.

                  —

                  Προβλέπεται η επικαιροποίηση των παραπομπών στον κανονισμό (ΕΟΚ) αριθ. 2081/92 που περιλαμβάνονται στις προδιαγραφές παραγωγής.

      ΠΑΡΑΡΤΗΜΑ II

         ΕΝΙΑΙΟ ΕΓΓΡΑΦΟ

      Κανονισμός (ΕΚ) αριθ. 510/2006 (1)

         «CIPOLLA ROSSA DI TROPEA CALABRIA»

      No CE: IT-PGI-0105-0369-28.09.2011

         ΠΓΕ (Χ) ΠΟΠ ( )

      1.   Ονομασία

      «Cipolla Rossa di Tropea Calabria»
      2.   Κράτος μέλος ή τρίτη χώρα

      Ιταλία
      3.   Περιγραφή του γεωργικού προϊόντος ή του τροφίμου

      3.1.   Τύπος προϊόντος

                  Κλάση 1.6.

                  Φρούτα, λαχανικά και δημητριακά, νωπά ή μεταποιημένα

            3.2.   Περιγραφή του προϊόντος για το οποίο ισχύει η ονομασία στο σημείο 1

      Η προστατευόμενη γεωγραφική ένδειξη (ΠΓΕ) «Cipolla Rossa di Tropea Calabria», καλύπτει τους βολβούς του είδους Allium cepa οι οποίοι ανήκουν μόνο στις ακόλουθες αυτόχθονες αβελτίωτες ποικιλίες (οικοτύπους), που διακρίνονται λόγω του σχήματος και της πρωϊμότητας των βολβών τους που είναι αποτέλεσμα της επίδρασης της φωτοπεριόδου:

                  —

                  «Tondo Piatta» ή πρώιμη,

                  —

                  «Mezza Campana» ή μεσοπρώιμη,

                  —

                  «Allungata» ή όψιμη.

            Διακρίνονται 3 τυπολογίες προϊόντος:

                  «Cipollotto» (φρέσκο κρεμμυδάκι):

                              —

                              χρώμα: λευκορόδινο ή ιώδες,

                              —

                              γεύση: γλυκιά και ήπια,

                              —

                              μέγεθος: σύμφωνο με τους περιορισμούς που προβλέπει η κοινοτική νομοθεσία.

                  «Cipolla da consumo fresco» (νωπό κρεμμύδι για κατανάλωση):

                              —

                              χρώμα: λευκοκόκκινο έως ιώδες,

                              —

                              γεύση: γλυκιά και ήπια,

                              —

                              μέγεθος: σύμφωνο με τους περιορισμούς που προβλέπει η κοινοτική νομοθεσία.

                  «Cipolla da serbo» (ξηρό κρεμμύδι για αποθήκευση):

                              —

                              χρώμα: κόκκινο ιώδες,

                              —

                              γεύση: γλυκιά και τραγανή,

                              —

                              μέγεθος: σύμφωνο με τους περιορισμούς που προβλέπει η κοινοτική νομοθεσία.

            3.3.   Πρώτες ύλες (μόνο για μεταποιημένα προϊόντα)

      —
      3.4.   Ζωοτροφές (μόνο για προϊόντα ζωικής προέλευσης)

      —
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

      Όλες οι φάσεις της παραγωγής, από τη σπορά έως τη συγκομιδή του προϊόντος «Cipolla Rossa di Tropea Calabria», πρέπει να εκτελούνται εντός της γεωγραφικής περιοχής παραγωγής.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.

      Μετά τη συγκομιδή οι βολβοί του προϊόντος «Cipolla Rossa di Tropea Calabria» υποβάλλονται σε επεξεργασία ως εξής:

                  —

                  αφαιρείται από τους βολβούς των cipollotto το εξωτερικό περίβλημα που είναι καλυμμένο με χώμα, αποκόπτονται οι βλαστοί σε αποστάσεις κυμαινόμενες από 30 έως 60 cm και κατόπιν οι βολβοί ενώνονται σε δεσμίδες και τοποθετούνται σε κιβώτια,

                  —

                  οι βολβοί των νωπών κρεμμυδιών για κατανάλωση, αφού αφαιρεθεί το εξωτερικό περίβλημά τους και αποκοπούν οι βλαστοί σε μήκος κυμαινόμενο από 35 έως 60 cm, ενώνονται σε δέσμες των 1,5-6 kg και τοποθετούνται σε κασόνια ή κιβώτια,

                  —

                  οι βολβοί των κρεμμυδιών για αποθήκευση τοποθετούνται στο έδαφος σε σειράδια, καλυμμένοι με τα δικά τους φύλλα, για χρονικό διάστημα κυμαινόμενο από 8 έως 15 ημέρες για να ξηρανθούν, να γίνουν πιο συμπαγείς και ανθεκτικοί και να αποκτήσουν χρώμα έντονο κόκκινο. Όταν έχουν ξηρανθεί, οι βολβοί μπορούν να διαχωριστούν από τους βλαστούς ή, διατηρώντας τους βλαστούς, να συνδεθούν σε πλεξούδες. Ο αριθμός κεφαλιών για το σχηματισμό πλεξούδων είναι, ανεξαρτήτως μεγέθους, τουλάχιστον 6. Η συσκευασία γίνεται σε σάκους ή κιβώτια ποικίλου βάρους, με μέγιστο τα 25 kg.

            Οι εργασίες συσκευασίας πρέπει να εκτελούνται εντός της περιοχής παραγωγής, με τήρηση των παραδοσιακών μεθόδων που είναι ριζωμένες στις συνήθειες και την τοπική παράδοση, ώστε να εξασφαλίζονται η ιχνηλασιμότητα, ο έλεγχος και η διατήρηση της ποιότητας του προϊόντος.
      3.7.   Ειδικοί κανόνες για την επισήμανση

      Στα δοχεία πρέπει να αναγράφεται, με τυπογραφικούς χαρακτήρες διπλάσιους σε μέγεθος σε σχέση με όλους τους υπόλοιπους, η ένδειξη «Cipolla Rossa di Tropea Calabria» IGP, συνοδευόμενη από την ένδειξη της τυπολογίας «cipollotto», «cipolla da consumo fresco», «cipolla da serbo» και το σήμα.
      Τα φρέσκα κρεμμυδάκια και τα ξηρά κρεμμύδια για αποθήκευση σε πλεξίδες, όταν διατίθενται στο εμπόριο πρέπει να φέρουν, σε αυτοκόλλητο ή άλλο υλικό, τον λογότυπο της Ευρωπαϊκής Ένωσης και το σήμα· αντιθέτως, τα νωπά κρεμμύδια για κατανάλωση, τοποθετημένα σε κασόνια και κιβώτια, πρέπει να φέρουν πλήρη ετικέτα, σε επίπεδο της μιας δεσμίδας, η οποία να περιλαμβάνει την έδρα της επιχείρησης, τον λογότυπο της Ένωσης, το σήμα και τον τύπο του προϊόντος, ώστε να εξασφαλίζεται η ιχνηλασιμότητα και να είναι απολύτως αναγνωρίσιμο το προϊόν.
      4.   Οριοθέτηση της γεωγραφικής περιοχής

      Η περιοχή παραγωγής του «Cipolla Rossa di Tropea Calabria» ΠΓΕ περιλαμβάνει τα κατάλληλα εδάφη του συνόλου ή μέρους της διοικητικής περιοχής των ακόλουθων κοινοτήτων της Καλαβρίας:

                  α)

                  Επαρχία Cosenza:
                  τμήμα των κοινοτήτων Fiumefreddo, Longobardi, Serra d’Aiello, Belmonte, Amantea.

                  β)

                  Επαρχία Catanzaro:
                  τμήμα των κοινοτήτων Nocera Terinese, Falerna, Gizzeria, Lamezia Terme, Curinga.

                  γ)

                  Επαρχία Vibo Valentia:
                  τμήμα των κοινοτήτων Pizzo, Vibo Valentia, Briatico, Parghelia, Zambrone, Zaccanopoli, Zungri, Drapia, Tropea, Ricadi, Spilinga, Joppolo, Nicotera.

            5.   Δεσμός με τη γεωγραφική περιοχή

      5.1.   Ιδιαιτερότητα της γεωγραφικής περιοχής

      Το προϊόν «Cipolla Rossa di Tropea Calabria» παράγεται σε εδάφη αμμώδη ή ημιαμμώδη, μετρίως συμπαγή, με υφή αργιλώδη ή αλλουβιακή που εκτείνονται κατά μήκος των ακτών ή περιβάλλουν ποταμούς και χειμάρρους, προσχωσιγενή, που παρά τη χαλικώδη φύση τους δεν περιορίζουν την ανάπτυξη και την αύξηση του βολβού. Τα παράκτια εδάφη είναι ιδανικά για την καλλιέργεια πρώιμων κρεμμυδιών που προορίζονται να καταναλωθούν νωπά, ενώ τα αργιλώδη εδάφη της ενδοχώρας είναι κατάλληλα για την παραγωγή όψιμων κρεμμυδιών για αποθήκευση. Σήμερα, όπως και στο παρελθόν, το κόκκινο κρεμμύδι συναντάται στους οικογενειακούς λαχανόκηπους όπως και σε μεγάλες καλλιεργούμενες εκτάσεις, στο αγροτικό τοπίο, στη διατροφή και τα τυπικά εδέσματα και στις παραδοσιακές συνταγές.
      Τα εδαφοκλιματολογικά χαρακτηριστικά της περιοχής αναφοράς επιτρέπουν την παραγωγή προϊόντος υψηλής ποιότητας, μοναδικού στο είδος του, διάσημου σε όλον τον κόσμο.
      5.2.   Ιδιοτυπία του προϊόντος

      Το προϊόν «Cipolla Rossa di Tropea Calabria» είναι γνωστό για τα ποιοτικά και οργανοληπτικά χαρακτηριστικά του όπως η τρυφερή υφή των βολβών, η γλυκιά γεύση και η ιδιαίτερη ευπεπτότητα. Τα χαρακτηριστικά αυτά επιτρέπουν την κατανάλωση του κρεμμυδιού «Cipolla Rossa di Tropea Calabria», ακόμη και ωμού, σε ποσότητες σαφώς ανώτερες από αυτές που επιτρέπει ένα σύνηθες κρεμμύδι.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)

      Η αίτηση αναγνώρισης της ΠΓΕ «Cipolla Rossa di Tropea Calabria» αιτιολογείται από τη φήμη και το κύρος που έχει αποκτήσει το προϊόν, μεταξύ άλλων χάρη στην ανάληψη διαφόρων πρωτοβουλιών προβολής, όπως μαρτυρούν οι ιστορικές και βιβλιογραφικές πηγές. Διάφορες ιστορικές και βιβλιογραφικές πηγές αποδίδουν την εισαγωγή του κρεμμυδιού στη λεκάνη της Μεσογείου και στην Καλαβρία. πρώτα στους Φοίνικες και κατόπιν στους Έλληνες. Κατά τον Μεσαίωνα και την Αναγέννηση εκτιμούνταν ιδιαίτερα, θεωρούμενο βασικό είδος διατροφής και κύριο προϊόν της τοπικής οικονομίας, και ανταλλασσόταν επιτόπου, πωλούνταν ή εξαγόταν διά θαλάσσης στην Τυνησία, την Αλγερία και την Ελλάδα. Πολυάριθμοι ταξιδιώτες που έφθασαν στην Καλαβρία μεταξύ του 1700 και του 1800 και επισκέφθηκαν την ακτή του Τυρρηνικού Πελάγους, συχνά αναφέρονται στα γραπτά τους στα κόκκινα κρεμμύδια που ήταν διαδεδομένα στην περιοχή. Το κρεμμύδι αποτελούσε ανέκαθεν στοιχείο της διατροφής των γεωργών και της τοπικής παραγωγής· ο Dr. Albert, που ταξίδεψε στην Καλαβρία το 1905, επισκεπτόμενος την Tropea εντυπωσιάστηκε από την ένδεια των χωρικών που διατρέφονταν αποκλειστικά με κρεμμύδια. Από το 1900 και μετά, το κρεμμύδι της Tropea παύει να καλλιεργείται σε μικρούς κήπους και οικογενειακούς λαχανόκηπους και καταλαμβάνει μεγάλες καλλιεργήσιμες εκτάσεις· το 1929, με το υδραγωγείο της κοιλάδας του Ruffa, καθίσταται δυνατή η άρδευση και βελτιώνονται η απόδοση και η ποιότητα. Το προϊόν θα εξαπλωθεί περισσότερο κατά την περίοδο των Βουρβώνων, προς τις αγορές της Βόρειας Ευρώπης, στις οποίες σύντομα γίνεται περιζήτητο και εκτιμάται ιδιαίτερα, όπως περιγράφεται στο έργο Studi sulla Calabria (1901) που αναφέρεται ακόμη και στο σχήμα του βολβού, στα μακρουλά κόκκινα κρεμμύδια της Καλαβρίας. Τα πρώτα οργανωμένα στατιστικά στοιχεία για την καλλιέργεια του κρεμμυδιού στην Καλαβρία παρατίθενται στην αγροτική εγκυκλοπαίδεια Reda (1936-1939). Λόγω των μοναδικών εμπορικών χαρακτηριστικών του, που έχουν καταστήσει το προϊόν περιζήτητο σε εθνικό επίπεδο, και, ιδίως, λόγω της ιστορικής και πολιτιστικής σημασίας του στη σχετική περιοχή, όπου ακόμη και σήμερα είναι ζωντανή η παρουσία του στις καλλιεργητικές πρακτικές, στη μαγειρική, στις καθημερινές ιδιωματικές εκφράσεις και στις φολκλορικές εκδηλώσεις, έχουν γίνει προσπάθειες απομίμησης του προϊόντος και παραχάραξης της ονομασίας του.

         Παραπομπή στη δημοσίευση των προδιαγραφών

      Η εθνική διαδικασία ένστασης ενεργοποιήθηκε με τη δημοσίευση της πρότασης αναγνώρισης του προϊόντων «Cipolla Rossa di Tropea Calabria» ΠΓΕ στην Gazzetta Ufficiale della Repubblica Italiana αριθ. 185 της 10ης Αυγούστου 2011.
      Το κείμενο των προδιαγραφών μπορεί να αναζητηθεί στο διαδίκτυο:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      είτε
      απευθείας στην αρχική σελίδα του δικτυακού τόπου του υπουργείου (www.politicheagricole.it) —επιλογή «Qualità e sicurezza» (στο επάνω δεξιό τμήμα της οθόνης) και κατόπιν «Disciplinari di Produzione all’esame dell’UE».

         (1)  Αντικαταστάθηκε από τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων.


title: Εκτελεστικός κανονισμός (ΕΕ) αριθ. 723/2014 της Επιτροπής, της 23ης Ιουνίου 2014 , για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Nieheimer Käse (ΠΓΕ)]

text:
               1.7.2014

               EL

               Επίσημη Εφημερίδα της Ευρωπαϊκής Ένωσης

               L 192/36

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 723/2014 ΤΗΣ ΕΠΙΤΡΟΠΉΣ
   της 23ης Ιουνίου 2014
   για την έγκριση ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Nieheimer Käse (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 53 παράγραφος 2 δεύτερο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γερμανίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Nieheimer Käse», η οποία καταχωρίσθηκε δυνάμει του κανονισμού (ΕΚ) αριθ. 414/2010 της Επιτροπής (2).

               (2)

               Η αίτηση αποβλέπει στην τροποποίηση των προδιαγραφών, καθορίζοντας την αναλογία κύμινου, το οποίο είναι απλό συστατικό του προϊόντος χρησιμοποιούμενο προαιρετικά.

               (3)

               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας, κατά την έννοια του άρθρου 53 παράγραφος 2 τρίτο εδάφιο του κανονισμού (ΕΕ) αριθ. 1151/2012, η Επιτροπή μπορεί να την εγκρίνει χωρίς να ακολουθήσει τη διαδικασία των άρθρων 50 έως 52 του εν λόγω κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης γεωγραφικής ένδειξης «Nieheimer Käse» τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

      Βρυξέλλες, 23 Ιουνίου 2014.

            Για την Επιτροπή,

            εξ ονόματος του Προέδρου,

         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 119 της 13.5.2010, σ. 3.

      ΠΑΡΑΡΤΗΜΑ
      Εγκρίνεται η ακόλουθη τροποποίηση των προδιαγραφών της προστατευόμενης γεωγραφικής ένδειξης «Nieheimer Käse»:

                  Μέθοδος παραγωγής:
                  Στη φράση «Στη συνέχεια, προστίθεται στη μάζα μαγειρικό αλάτι (2,5-3,5 %) και ενδεχομένως σπόροι κύμινου (0,01-0,03) και αυτή αναμειγνύεται έως ότου η κατανομή είναι ομοιόμορφη.», πρέπει να αντικατασταθεί το κείμενο εντός παρενθέσεων «(0,01-0,03)» μετά τη λέξη «κύμινου» από «(0,1-0,3 %)».

                  Αιτιολόγηση:

                              Ο αιτών, που είναι μια ένωση παραγωγών του υπό εξέταση προϊόντος, ισχυρίστηκε ότι, κατά τη διάρκεια των 65 ετών παραγωγής του τυριού «Nieheimer Käse», ανέκαθεν το κύμινο προστίθεται σε ποσοστό 0,1-0,3 %.

                              Η σχετική ένδειξη που αναφέρεται στη σύνοψη η οποία δημοσιεύθηκε στην Επίσημη Εφημερίδα της Ευρωπαϊκής Ένωσης («0,01-0,03») αποτελεί συντακτικό σφάλμα. Το σύμβολο «%» το οποίο έλειπε προστέθηκε κατά τη δημοσίευση στην Deutsches Markenblatt της 23.9.2005. Τα επιπλέον μηδενικά μετά την υποδιαστολή θα είχαν ως συνέπεια ότι η αντίστοιχη προσθήκη κύμινου (μόνον 1 έως 3 δεκάκις χιλιοστά του συνολικού βάρους) στο προϊόν δεν θα ήταν πλέον αισθητή.


title: Εκτελεστικός κανονισμός (ΕΕ) 2015/788 της Επιτροπής, της 20ής Μαΐου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               21.5.2015

               EL

               Επίσημη Εφημερίδα της Ευρωπαϊκής Ένωσης

               L 125/34

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/788 ΤΗΣ ΕΠΙΤΡΟΠΉΣ
   της 20ής Μαΐου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαΐου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  74,3

                  MA

                  110,0

                  MK

                  101,3

                  ZZ

                  95,2

                  0707 00 05

                  AL

                  41,5

                  MK

                  57,0

                  TR

                  111,1

                  ZZ

                  69,9

                  0709 93 10

                  TR

                  128,9

                  ZZ

                  128,9

                  0805 10 20

                  EG

                  52,4

                  IL

                  70,8

                  MA

                  56,3

                  ZZ

                  59,8

                  0805 50 10

                  BO

                  147,7

                  BR

                  107,1

                  MA

                  111,5

                  TR

                  101,5

                  ZZ

                  117,0

                  0808 10 80

                  AR

                  91,3

                  BR

                  100,8

                  CL

                  138,3

                  NZ

                  126,3

                  US

                  189,0

                  UY

                  86,8

                  ZA

                  108,5

                  ZZ

                  120,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/80 της Επιτροπής, της 13ης Ιανουαρίου 2016, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Σταφίδα Σουλτανίνα Κρήτης (Stafida Soultanina Kritis) (ΠΓΕ)]

text:
               26.1.2016

               EL

               Επίσημη Εφημερίδα της Ευρωπαϊκής Ένωσης

               L 17/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/80 ΤΗΣ ΕΠΙΤΡΟΠΉΣ
   της 13ης Ιανουαρίου 2016
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Σταφίδα Σουλτανίνα Κρήτης (Stafida Soultanina Kritis) (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EE) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 3 στοιχείο β),
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Ελλάδα για την καταχώρηση της ονομασίας «Σταφίδα Σουλτανίνα Κρήτης» (Stafida Soultanina Kritis) δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Στις 26 Ιουνίου 2014 η Επιτροπή κατέστη αποδέκτης κοινοποίησης ένστασης την οποία υπέβαλε η Izmir Commodity Exchange (Τουρκία). Η εν λόγω ένσταση ακολουθήθηκε από αιτιολογημένη δήλωση ένστασης, η οποία διαβιβάστηκε με επιστολή στις 26 Αυγούστου 2014.

               (3)

               Η Επιτροπή εξέτασε την ένσταση και την έκρινε παραδεκτή, κατά την έννοια του άρθρου 10 του κανονισμού (ΕΕ) αριθ. 1151/2012. Κατόπιν αυτού, με την επιστολή της της 26ης Σεπτεμβρίου 2014, η Επιτροπή κάλεσε τα ενδιαφερόμενα μέρη να προβούν στις προβλεπόμενες διαβουλεύσεις, ούτως ώστε, σύμφωνα με τις οικείες εσωτερικές διαδικασίες, να επιδιώξουν την επίτευξη μιας μεταξύ τους συμφωνίας.

               (4)

               Δεν επετεύχθη συμφωνία μεταξύ των μερών εντός του ως άνω χρονικού ορίου.

               (5)

               Δεδομένου ότι δεν επετεύχθη συμφωνία, η Επιτροπή καλείται να λάβει απόφαση, σύμφωνα με τη διαδικασία που προβλέπει το άρθρο 52 παράγραφος 3 στοιχείο β) του κανονισμού (ΕΕ) αριθ. 1151/2012.

               (6)

               Το ενιστάμενο μέρος ισχυρίζεται ότι το δικόγραφο της προσφυγής δεν είναι σύμφωνο με τις προϋποθέσεις που ορίζονται στο άρθρο 5, στο άρθρο 6 παράγραφοι 3 και 4 και στο άρθρο 7 παράγραφος 1 του κανονισμού (ΕΕ) αριθ. 1151/2012. Κατά την άποψη του ενιστάμενου μέρους, τα χαρακτηριστικά του προϊόντος δεν έχουν διακριτικό χαρακτήρα, δεδομένου ότι οι κλιματικές και εδαφολογικές συνθήκες, που αποτελούν καθοριστικό στοιχείο για την ποιότητα του προϊόντος, είναι οι ίδιες όπως και στην Τουρκία. Επιπλέον, η ετυμολογική προέλευση των λέξεων «Sultan» και «Sultaniye» είναι τουρκική (Ανατολία). Επομένως, η «Σουλτανίνα» θα έπρεπε, καλώς εχόντων των πραγμάτων, να συνδεθεί με την Τουρκία. Εξάλλου, εικάζεται από τους ισχυρισμούς του ενιστάμενου μέρους, ότι προϊόν με την επωνυμία «Aegean Sultana», παρόμοιο με το προϊόν «Σταφίδα Σουλτανίνα Κρήτης» (Stafida Soultanina Kritis), έχει καταχωρηθεί ως προστατευόμενη ονομασία προέλευσης στην Τουρκία και ότι έχει καταστεί εμπορικό σήμα. Κατ' αναλογίαν, η παρουσία του όρου «Σουλτανίνα» στην ελληνική ονομασία θα συνιστούσε απειλή για την τουρκική καταχωρημένη ονομασία, θα δημιουργούσε αθέμιτο ανταγωνισμό και θα παραπλανούσε τους καταναλωτές. Τέλος, ο όρος «Σουλτανίνα» είναι ομώνυμος με ονομασία που έχει ήδη καταχωρηθεί στο μητρώο και, ως εκ τούτου, είναι αδύνατο να καταχωρηθεί. Ως εκ τούτου, η αίτηση θα έπρεπε να απορριφθεί στο σύνολό της.

               (7)

               Παρά τις ως άνω καταγγελίες που υπέβαλε το ενιστάμενο μέρος, η ΠΓΕ «Σταφίδα Σουλτανίνα Κρήτης» (Stafida Soultanina Kritis) θα έπρεπε να καταχωρηθεί, για τους ακόλουθους λόγους.

               (8)

               Δεν αμφισβητείται το γεγονός ότι η ονομασία έλκει την καταγωγή της από την Ανατολία. Ωστόσο, δεδομένου ότι αναγνωρίζεται ότι η «Σουλτανίνα» έχει ταυτιστεί με την ονομασία μιας ποικιλίας αμπέλου η οποία καλλιεργείται σε πολλές χώρες, δεν συνδέεται πλέον με τον τόπο καταγωγής. Επομένως, νομίμως μπορεί να παραπέμψει σε προϊόν που δεν προέρχεται από την Ανατολία. Η «Σουλτανίνα» είχε ήδη χαρακτηριστεί ως ποικιλία αμπέλου από τον κανονισμό (ΕΟΚ) αριθ. 3800/81 της Επιτροπής (3) (έχει εν τω μεταξύ καταργηθεί). Στο ισχύον νομικό πλαίσιο, ως «Σουλτανίνα» κοινοποιήθηκε οινοποιήσιμη ποικιλία αμπέλου βάσει του άρθρου 63 παράγραφος 1 στοιχείο δ) του κανονισμού (ΕΚ) αριθ. 607/2009 της Επιτροπής (4).

               (9)

               Όσον αφορά τα ιδιαίτερα χαρακτηριστικά του προϊόντος «Σταφίδα Σουλτανίνα Κρήτης» (Stafida Soultanina Kritis) (ΠΓΕ), το ενιαίο έγγραφο περιγράφει κατά τρόπο ορθό και εξαντλητικό τη σχέση μεταξύ των ειδικών χαρακτηριστικών του προϊόντος και της γεωγραφικής περιοχής. Χαρακτηρίζεται από υψηλή περιεκτικότητα σε σάκχαρα (τουλάχιστον 75 %) και χαμηλή υγρασία (μέγιστο 16 %). Στα ασβεστούχα εδάφη της Κρήτης ευδοκιμούν φυτά που παράγουν πολύ καλής ποιότητας προϊόντα, δεδομένου ότι αυτά περιέχουν περισσότερα σάκχαρα. Οι ελάχιστες βροχοπτώσεις και η υψηλή ηλιοφάνεια κατά τους μήνες Ιούλιο-Αύγουστο, περίοδο ωρίμανσης των ραγών, δρουν ευνοϊκά στη συγκέντρωση των σακχάρων. Οι βροχοπτώσεις της περιόδου αυτής έχουν ως αποτέλεσμα το αραίωμα των σακχάρων της ρώγας, γεγονός που επηρεάζει την ποιότητά της. Αφενός οι ξηροθερμικές συνθήκες και αφετέρου η τεχνική της εμβάπτισης των σταφυλιών σε αλκαλικό διάλυμα κατά τη διαδικασία της σταφιδοποίησης, έχουν ως αποτέλεσμα τη ραγδαία αφυδάτωση και την ταυτόχρονη αύξηση των σακχάρων, οπότε τερματίζεται το μαύρισμα και παίρνει η σταφίδα το χαρακτηριστικό της χρώμα. Ο φορέας Izmir Commodity Exchange δεν έχει καταθέσει έγκυρα επιχειρήματα που να ανατρέπουν τις ως άνω διαπιστώσεις.

               (10)

               Το προϊόν της Τουρκίας με την ονομασία «Aegean Sultana» δεν συνιστά ΠΟΠ καταχωρημένο σύμφωνα με το δίκαιο της ΕΕ. Δεν τυγχάνει ειδικής προστασίας βάσει του κανονισμού (ΕΕ) αριθ. 1151/2012. Ειδικότερα, δεν μπορεί να θεωρηθεί ως ικανό να εμποδίσει την καταχώρηση ομώνυμης ονομασίας σύμφωνα με το άρθρο 6 παράγραφος 3 του κανονισμού (ΕΕ) αριθ. 1151/2012. Πάντως, η «Σουλτανίνα» δεν συνιστά ονομασία ομώνυμη ονομασία με την «Aegean Sultana».

               (11)

               Αυτή καθαυτή η ονομασία «Σουλτανίνα» δεν κρίνεται ικανή να παραπλανήσει τους καταναλωτές όσον αφορά την καταγωγή του προϊόντος, δεδομένου ότι είναι κοινώς γνωστή ως παγκοσμίως καλλιεργήσιμη ποικιλία αμπέλου. Πέραν αυτού και στη συγκεκριμένη περίπτωση, η ονομασία «Σουλτανίνα» συνοδεύεται από γεωγραφικό προσδιορισμό («Κρήτης»), γεγονός που αίρει κάθε υποθετική αμφιβολία σχετικά με την καταγωγή του προϊόντος.

               (12)

               Παρά την προστασία που έχει αποδοθεί στην «Σταφίδα Σουλτανίνα Κρήτης» (Stafida Soultanina Kritis), η ονομασία «Σουλτανίνα» μπορεί να εξακολουθήσει να χρησιμοποιείται στην επικράτεια της Ένωσης, εφόσον βέβαια τηρούνται οι αρχές και οι κανόνες που διέπουν την έννομη τάξη της.

               (13)

               Στην ένσταση δεν αναφέρονται τα ακριβή στοιχεία του εικαζόμενου καταχωρημένου εμπορικού σήματος. Δεν γίνεται καμία αναφορά σε εμπορικό σήμα που έχει καταχωρηθεί από την Τουρκία στην επικράτεια της ΕΕ.

               (14)

               Για τους ανωτέρω λόγους, επιβάλλεται η συναγωγή του συμπεράσματος ότι η ονομασία «Σταφίδα Σουλτανίνα Κρήτης» (Stafida Soultanina Kritis) (ΠΓΕ) πρέπει να καταχωρηθεί στο Μητρώο Προστατευόμενων Ονομασιών Προέλευσης και Προστατευόμενων Γεωγραφικών Ενδείξεων.

               (15)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής για την Πολιτική Ποιότητας των Γεωργικών Προϊόντων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρείται η ονομασία «Σταφίδα Σουλτανίνα Κρήτης» (Stafida Soultanina Kritis) (ΠΓΕ).
   Η ονομασία που αναφέρεται στην πρώτη παράγραφο αφορά προϊόν της κλάσης 1.6. Φρούτα, λαχανικά και δημητριακά, νωπά ή μεταποιημένα, τα οποία ορίζονται στο παράρτημα XI του εκτελεστικού κανονισμού (ΕΕ) αριθ. 668/2014 της Επιτροπής (5).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιανουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 14.12.2012, σ. 1.

      (2)  ΕΕ C 101 της 5.4.2014, σ. 7.

      (3)  Κανονισμός (EOK) αριθ. 3800/81 της Επιτροπής, της 16ης Δεκεμβρίου 1981, περί της κατάταξης των ποικιλιών αμπέλου (ΕΕ L 381 της 31.12.1981, σ. 1).

      (4)  Κανονισμός (ΕΚ) αριθ. 607/2009 της Επιτροπής, της 14 Ιουλίου 2009, για τον καθορισμό ορισμένων λεπτομερών κανόνων εφαρμογής του κανονισμού (EK) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, τις παραδοσιακές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα (ΕΕ L 193 της 24.7.2009, σ. 60).

      (5)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2017/1477 της Επιτροπής, της 11ης Αυγούστου 2017, για την τροποποίηση του κανονισμού (ΕΚ) αριθ. 1051/2009 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               17.8.2017

               EL

               Επίσημη Εφημερίδα της Ευρωπαϊκής Ένωσης

               L 211/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1477 ΤΗΣ ΕΠΙΤΡΟΠΉΣ
   της 11ης Αυγούστου 2017
   για την τροποποίηση του κανονισμού (ΕΚ) αριθ. 1051/2009 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1051/2009 (2), η Επιτροπή κατέταξε το καινούριο τετράτροχο όχημα, το οποίο περιγράφεται στην πρώτη στήλη του σημείου 2 του πίνακα του παραρτήματος του εν λόγω κανονισμού, στον κωδικό ΣΟ 8701 90 90.

               (2)

               Στην υπόθεση C-91/15 Kawasaki (3), το Δικαστήριο αποφάνθηκε ότι το σημείο 2 του πίνακα του παραρτήματος του κανονισμού (ΕΚ) αριθ. 1051/2009 είναι ανίσχυρο, καθόσον κατατάσσει το περιγραφόμενο σε αυτό όχημα στη διάκριση 8701 90 90 της συνδυασμένης ονοματολογίας που περιλαμβάνεται στο παράρτημα I του κανονισμού (ΕΟΚ) αριθ. 2658/87 του Συμβουλίου (4), όπως έχει τροποποιηθεί από τον κανονισμό (ΕΚ) αριθ. 948/2009 της Επιτροπής (5), και όχι στις διακρίσεις 8701 90 11 έως 8701 90 39 της ως άνω συνδυασμένης ονοματολογίας.

               (3)

               Για λόγους ασφάλειας δικαίου, κρίνεται σκόπιμο να καταργηθούν όσες διατάξεις δεν ισχύουν πλέον στην έννομη τάξη της Ένωσης. Ως εκ τούτου, θα πρέπει να διαγραφεί η διάταξη που κηρύχθηκε ανίσχυρη, ώστε να αποφευχθούν τυχόν αποκλίσεις στη δασμολογική κατάταξη ορισμένων οχημάτων, και να εξασφαλιστεί η ενιαία εφαρμογή της συνδυασμένης ονοματολογίας εντός της Ένωσης.

               (4)

               Ο κανονισμός (ΕΚ) αριθ. 1051/2009 θα πρέπει, επομένως, να τροποποιηθεί αναλόγως,

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στον πίνακα του παραρτήματος του κανονισμού (ΕΚ) αριθ. 1051/2009, το σημείο 2 απαλείφεται.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Αυγούστου 2017.

            Για την Επιτροπή,

            εξ ονόματος του Προέδρου,

         Stephen QUEST

            Γενικός Διευθυντής

            Γενική Διεύθυνση Φορολογίας και Τελωνειακής Ένωσης

      (1)  ΕΕ L 269 της 10.10.2013, σ. 1.

      (2)  Κανονισμός (ΕΚ) αριθ. 1051/2009 της Επιτροπής, της 3ης Νοεμβρίου 2009, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία (ΕΕ L 290 της 6.11.2009, σ. 56).

      (3)  Απόφαση του Δικαστηρίου, της 22ας Σεπτεμβρίου 2016, Kawasaki Motors Europe, C-91/15, ECLI:EU:C:2016:716.

      (4)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

      (5)  Κανονισμός (ΕΚ) αριθ. 948/2009 της Επιτροπής, της 30ής Σεπτεμβρίου 2009, περί τροποποίησης του παραρτήματος I του κανονισμού (ΕΟΚ) αριθ. 2658/87 του Συμβουλίου, για τη δασμολογική και στατιστική ονοματολογία και το κοινό δασμολόγιο (ΕΕ L 287 της 31.10.2009, σ. 1).


title: Εκτελεστικός κανονισμός (ΕΕ) αριθ. 171/2014 της Επιτροπής, της 20ής Φεβρουαρίου 2014 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Nocciola di Giffoni (ΠΓΕ)]

text:
               25.2.2014

               EL

               Επίσημη Εφημερίδα της Ευρωπαϊκής Ένωσης

               L 55/3

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 171/2014 ΤΗΣ ΕΠΙΤΡΟΠΉΣ

   της 20ής Φεβρουαρίου 2014
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Nocciola di Giffoni (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΚ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Nocciola di Giffoni», η οποία καταχωρίσθηκε δυνάμει του κανονισμού (ΕΚ) αριθ. 2325/97 της Επιτροπής (2), όπως τροποποιήθηκε με τον κανονισμό (ΕΚ) αριθ. 1257/2006 (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Φεβρουαρίου 2014.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  EE L 322 της 25.11.1997, σ. 33.

      (3)  ΕΕ L 228 της 22.8.2006, σ. 17.

      (4)  ΕΕ C 286 της 2.10.2013, σ. 7.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.6.   Φρούτα, λαχανικά και δημητριακά, νωπά ή μεταποιημένα

      ΙΤΑΛΙΑ
      Nocciola di Giffoni (ΠΓΕ)


title: Εκτελεστικός κανονισμός (ΕΕ) 2017/1465 της Επιτροπής, της 9ης Αυγούστου 2017, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  12.8.2017

                  EL

                  Επίσημη Εφημερίδα της Ευρωπαϊκής Ένωσης

                  L 209/5

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1465 ΤΗΣ ΕΠΙΤΡΟΠΉΣ
      της 9ης Αυγούστου 2017
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:

                  (1)

                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

                  (4)

                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη 1 του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 9 Αυγούστου 2017.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής

               Γενική Διεύθυνση Φορολογίας και Τελωνειακής Ένωσης

         (1)  ΕΕ L 269 της 10.10.2013, σ. 1.

         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (Κωδικός ΣΟ)

                     Αιτιολογία

                     (1)

                     (2)

                     (3)

                     Διάταξη (καλούμενη «ασύρματη πλάκα φόρτισης») αποτελούμενη από προσαρμογέα με καλώδιο μήκους περίπου 180 cm και πλάκα φόρτισης. Το καλώδιο φέρει βύσμα για τη σύνδεση με την πλάκα φόρτισης. Η πλάκα έχει κυκλικό σχήμα, ύψος περίπου 8 mm, διάμετρο περίπου 80 mm και βάρος 51 g.
                     Ο προσαρμογέας μετατρέπει (ανορθώνει) το εναλλασσόμενο ρεύμα (AC — 240V) σε συνεχές ρεύμα (DC — 12V) και το μεταφέρει στην πλάκα. Στην πλάκα το εν λόγω συνεχές ρεύμα μετατρέπεται (αντιστρέφεται) σε εναλλασσόμενο ρεύμα και στη συνέχεια το εν λόγω εναλλασσόμενο ρεύμα μετατρέπεται σε ηλεκτρομαγνητικό πεδίο.
                     Η διάταξη προορίζεται για την ασύρματη φόρτιση συσκευών. Τόσο η πλάκα όσο και η φορτιζόμενη συσκευή είναι εφοδιασμένες με τεχνολογία «Qi», η οποία αποτελεί το πρότυπο για την ασύρματη φόρτιση συσκευών. Η ασύρματη φόρτιση πραγματοποιείται μέσω ηλεκτρομαγνητικού πεδίου.
                     Βλέπε εικόνα (*1).

                     8504 40 90

                     Η κατάταξη καθορίζεται από τους Γενικούς Κανόνες 1, 3 (γ) και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 8504 , 8504 40  και 8504 40 90 .
                     Οι λειτουργίες της διάταξης (ανόρθωση, αντιστροφή και μετατροπή του ρεύματος σε ηλεκτρομαγνητικό πεδίο) καλύπτονται από τη διάκριση 8504 40 . Συνεπώς, αποκλείεται η κατάταξη στη διάκριση 8504 50 .
                     Η κατάταξη στον κωδικό ΣΟ 8504 40 30  ως στατικός μετατροπέας ρεύματος του τύπου που χρησιμοποιείται με συσκευές τηλεπικοινωνιών, αυτόματες μηχανές επεξεργασίας πληροφοριών και των σχετικών μονάδων τους αποκλείεται, επειδή ο προσαρμογέας AC/DC προορίζεται για την παροχή ρεύματος σε ποικίλες ηλεκτρικές συσκευές.
                     Δεδομένου ότι ούτε η ανόρθωση, η αντιστροφή, ούτε η μετατροπή του ρεύματος σε ηλεκτρομαγνητικό πεδίο προσδίδει στη διάταξη τον ουσιώδη χαρακτήρα της, η διάταξη πρέπει να καταταγεί κατ' εφαρμογή του Γενικού Κανόνα 3 (γ).
                     Ως εκ τούτου, η διάταξη πρέπει να καταταγεί στον κωδικό ΣΟ 8504 40 90  ως άλλος μετατροπέας ρεύματος στατικός.

            (*1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) αριθ. 114/2014 της Επιτροπής, της 4ης Φεβρουαρίου 2014 , σχετικά με την κατάταξη ορισμένων εμπορευμάτων στη συνδυασμένη ονοματολογία

text:
               7.2.2014

               EL

               Επίσημη Εφημερίδα της Ευρωπαϊκής Ένωσης

               L 38/22

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 114/2014 ΤΗΣ ΕΠΙΤΡΟΠΉΣ

   της 4ης Φεβρουαρίου 2014
   σχετικά με την κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογήν των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες οι οποίες εκδίδονται για τα εμπορεύματα που αφορά ο παρών κανονισμός και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Φεβρουαρίου 2014.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Έγχρωμη οθόνη απεικόνισης τεχνολογίας υγρών κρυστάλλων (LCD) με διαγώνιο οθόνης περίπου 54 cm (21 ίντσες) και διαστάσεις (χωρίς τη βάση) περίπου 37 × 47 × 7 cm και με:

                              —

                              ανάλυση 1 200 × 1 600 εικονοστοιχείων,

                              —

                              λόγο διαστάσεων οθόνης 3:4,

                              —

                              μέγεθος εικονοστοιχείου 0,270 mm,

                              —

                              συχνότητα οριζόντιας σάρωσης 31 έως 76 kHz,

                              —

                              συχνότητα κάθετης σάρωσης 49 έως 61 Hz,

                              —

                              μέγιστη φωτεινότητα 250 cd/m2 η οποία μπορεί να βαθμονομηθεί,

                              —

                              συνολική γωνία οριζόντιας και κάθετης θέασης 170°,

                              —

                              λόγο αντίθεσης 550:1,

                              —

                              χρόνο απόκρισης 30 ms,

                              —

                              κομβία ενεργοποίησης και χειρισμού, συμπεριλαμβανομένης της επιλογής λειτουργίας βαθμονόμησης.

                        Η συσκευή διαθέτει τις ακόλουθες διεπαφές:

                              —

                              DVI-I,

                              —

                              D-Sub mini,

                              —

                              1 αντιρρευματική (upstream) θύρα USB και 2 συρρευματικές (downstream) θύρες USB.

                        — Δυνατότητα περιστροφής 90°.
                  Διαθέτει βάση με μηχανισμό κλίσης και περιστροφής και αντιθαμβωτική επιφάνεια. Είναι επίσης δυνατό να τοποθετηθεί σε τοίχο.
                  Το προϊόν συμφωνεί με τα πρότυπα «Ψηφιακής απεικόνισης και επικοινωνιών στην Ιατρική» («DICOM»), συμπεριλαμβανομένου του μέρους 14, γεγονός που επιτρέπει στο χρήστη να καθορίζει με εξαιρετική ακρίβεια τις τιμές της ακτινοβολίας γάμμα, της φωτεινότητας και της θερμοκρασίας χρώματος και δίνει στην οθόνη απεικόνισης τη δυνατότητα να προβάλλει εικόνες έγχρωμες ή σε αποχρώσεις του γκρι με την απαιτούμενη ακρίβεια για ιατρικές διαγνώσεις.
                  Η οθόνη μπορεί να χρησιμοποιηθεί σε ιατρικά συστήματα προβολής ακτινογραφιών στο πλαίσιο κλινικών διαγνώσεων.

                  8528 59 31

                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8528, 8528 59 και 8528 59 31.
                  Λόγω των αντικειμενικών χαρακτηριστικών του, όπως η συμμόρφωση προς τα πρότυπα DICOM που επιτρέπουν στο χρήστη να καθορίζει με εξαιρετική ακρίβεια τις τιμές της ακτινοβολίας γάμμα, της φωτεινότητας και της θερμοκρασίας χρώματος και που δίνουν στην οθόνη απεικόνισης τη δυνατότητα να προβάλλει εικόνες έγχρωμες ή σε αποχρώσεις του γκρι με την απαιτούμενη ακρίβεια για ιατρικές διαγνώσεις, η προβλεπόμενη χρήση της οθόνης απεικόνισης είναι ως διάταξη απεικόνισης για ιατρικούς σκοπούς σε ιατρικά συστήματα προβολής ακτινογραφιών στο πλαίσιο κλινικών διαγνώσεων. Η οθόνη απεικόνισης δεν θεωρείται ότι είναι του τύπου που προορίζεται να χρησιμοποιηθεί αποκλειστικά ή κυρίως σε αυτόματη μηχανή επεξεργασίας πληροφοριών (ADP) της κλάσης 8471. Συνεπώς, αποκλείεται η κατάταξη στη διάκριση 8528 51 00.
                  Δεδομένου ότι η οθόνη απεικόνισης έχει τη δυνατότητα να προβάλλει σήματα από αυτόματη μηχανή επεξεργασίας πληροφοριών σε επίπεδο επαρκές για πρακτική χρήση με την αυτόματη μηχανή επεξεργασίας πληροφοριών, θεωρείται ότι είναι σε θέση να εμφανίζει σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας.
                  Η οθόνη απεικόνισης πρέπει συνεπώς να καταταχθεί στον κωδικό ΣΟ 8528 59 31 ως επίπεδη διάταξη απεικόνισης που έχει τη δυνατότητα να προβάλλει σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας, με οθόνη τεχνολογίας υγρών κρυστάλλων (LCD).


title: Εκτελεστικός κανονισμός (ΕΕ) αριθ. 292/2014 της Επιτροπής, της 21ης Μαρτίου 2014 , σχετικά με την έγκριση παρασκευάσματος 6-φυτάσης που παράγεται από Trichoderma reesei (CBS 126897) ως πρόσθετης ύλης ζωοτροφών για πουλερικά, απογαλακτισμένα χοιρίδια, χοίρους προς πάχυνση και χοιρομητέρες (κάτοχος της άδειας είναι η εταιρεία ROAL Oy)  Κείμενο που παρουσιάζει ενδιαφέρον για τον ΕΟΧ

text:
               22.3.2014

               EL

               Επίσημη Εφημερίδα της Ευρωπαϊκής Ένωσης

               L 87/90

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 292/2014 ΤΗΣ ΕΠΙΤΡΟΠΉΣ

   της 21ης Μαρτίου 2014
   σχετικά με την έγκριση παρασκευάσματος 6-φυτάσης που παράγεται από Trichoderma reesei (CBS 126897) ως πρόσθετης ύλης ζωοτροφών για πουλερικά, απογαλακτισμένα χοιρίδια, χοίρους προς πάχυνση και χοιρομητέρες (κάτοχος της άδειας είναι η εταιρεία ROAL Oy)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων καθώς και τους όρους και τις διαδικασίες για τη χορήγηση της άδειας αυτής.

               (2)

               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας κυκλοφορίας για παρασκεύασμα 6-φυτάσης που παράγεται από Trichoderma reesei (CBS 126897). Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (3)

               Η εν λόγω αίτηση αφορά την έγκριση παρασκευάσματος ενζύμου 6-φυτάσης που παράγεται από Trichoderma reesei (CBS 126897) ως πρόσθετης ύλης ζωοτροφών για κοτόπουλα και χοίρους, το οποίο ταξινομείται στην κατηγορία πρόσθετων υλών «ζωοτεχνικές πρόσθετες ύλες».

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στις γνώμες που εξέδωσε στις 11 Σεπτεμβρίου 2013 (2) και στις 9 Οκτωβρίου 2013 (3), κατέληξε στο συμπέρασμα ότι, υπό τους προτεινόμενους όρους χρήσης, το παρασκεύασμα 6-φυτάσης που παράγεται από Trichoderma reesei (CBS 126897) δεν έχει δυσμενείς επιδράσεις στην υγεία των ζώων, την ανθρώπινη υγεία ή το περιβάλλον, καθώς και ότι έχει τη δυνατότητα να βελτιώσει τη χρησιμοποίηση του φωσφόρου, την πεπτικότητα και την ανοργανοποίηση των οστών ή τις επιδόσεις σε κοτόπουλα και γαλοπούλες προς πάχυνση. Τα συμπεράσματα αυτά μπορούν να επεκταθούν σε κοτόπουλα που εκτρέφονται για ωοπαραγωγή και γαλοπούλες που εκτρέφονται για αναπαραγωγή. Δεδομένου ότι ο τρόπος δράσης της πρόσθετης ύλης μπορεί να θεωρηθεί παρόμοιος σε όλα τα πουλερικά, το εν λόγω συμπέρασμα μπορεί να παρεκταθεί σε μικρά είδη πουλερικών προς πάχυνση ή εκτρεφόμενα προς ωοπαραγωγή ή αναπαραγωγή. Επιπλέον, η Αρχή κατέληξε στο συμπέρασμα ότι η πρόσθετη ύλη έχει τη δυνατότητα να αυξήσει την ανοργανοποίηση των οστών, την ειλεακή πεπτικότητα, τη χρησιμοποίηση του φωσφόρου και τις επιδόσεις των ορνίθων ωοπαραγωγής. Τα συμπεράσματα αυτά μπορούν να παρεκταθούν σε μικρότερα είδη πουλερικών ωοπαραγωγής. Η Αρχή κατέληξε επίσης στο συμπέρασμα ότι η πρόσθετη ύλη έχει τη δυνατότητα να βελτιώσει την πεπτικότητα του φωσφόρου, τη συγκράτηση του φωσφόρου ή τις παραμέτρους των επιδόσεων σε χοιρίδια, χοίρους προς πάχυνση και χοιρομητέρες. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του παρασκευάσματος της 6-φυτάσης που παράγεται από Trichoderma reesei (CBS 126897) διαπιστώνεται ότι πληρούνται οι όροι για τη χορήγηση έγκρισης που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, πρέπει να επιτραπεί η χρήση του εν λόγω παρασκευάσματος, όπως καθορίζεται στο παράρτημα του παρόντος κανονισμού.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα των «βελτιωτικών της πεπτικότητας», εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  EFSA Journal 2013· 11(10): 3364.

      (3)  EFSA Journal 2013· 11(10): 3433.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη της περιόδου έγκρισης

                  Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                     Κατηγορία ζωοτεχνικών πρόσθετων υλών. Λειτουργική ομάδα: Βελτιωτικά της πεπτικότητας

                  4a19

                  ROAL Oy

                  6-φυτάση
                  EC 3.1.3.26

                                 Σύνθεση πρόσθετης ύλης

                              Παρασκεύασμα 6-φυτάσης
                              που παράγεται από Trichoderma reesei (CBS 126897)
                              με ελάχιστη δραστικότητα:
                              Υγρή και στερεά μορφή: 5 000 FTU (1)/g

                                 Χαρακτηρισμός της δραστικής ουσίας

                              6-φυτάση (EC 3.1.3.26)
                              που παράγεται από Trichoderma reesei (CBS 126897)

                                 Αναλυτική μέθοδος
                                  (2)

                              Προσδιορισμός 6-φυτάσης
                              χρωματομετρική μέθοδος που βασίζεται στην ενζυμική αντίδραση της φυτάσης με το φυτικό οξύ: ΕΝ ISO 30024.

                  Πουλερικά πλην ωοτόκων ορνίθων

                  —

                  250 FTU

                              1.

                              Στις οδηγίες χρήσης της πρόσθετης ύλης και του προμείγματος πρέπει να αναφέρονται οι όροι αποθήκευσης και η σταθερότητα στη θερμική επεξεργασία.

                              2.

                              Προς χρήση σε σύνθετες ζωοτροφές που περιέχουν πάνω από 0,23 % φυτικά φωσφορικά άλατα.

                              3.

                              Συνιστώμενη μέγιστη δόση:

                                          —

                                          2 500 FTU/kg πλήρους ζωοτροφής για πουλερικά,

                                          —

                                          1 750 FTU/kg πλήρους ζωοτροφής για απογαλακτισμένα χοιρίδια, χοίρους προς πάχυνση και χοιρομητέρες.

                              4.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                  11 Απριλίου 2024

                  Ωοτόκα πτηνά

                  150 FTU

                  Απογαλακτισμένα χοιρίδια

                  500 FTU

                  Χοίροι προς πάχυνση και χοιρομητέρες

                  250 FTU

         (1)  1 FTU είναι η ποσότητα ενζύμου που ελευθερώνει 1 μικρογραμμομόριο ανόργανου φωσφορικού άλατος ανά λεπτό από υπόστρωμα φυτικού νατρίου σε pH 5,5 και θερμοκρασία 37 °C.

         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx